Игром до знања – „Kahoot“ у настави

 Кахоот! је веома једноставан алат уз помоћ кога се ученици ангажују на потпуно другачији начин. Коришћењем овог алата наставници своје ученике могу подстакнути на размишљање о некој новој теми или понављање неког градива учинити занимљивијим. Елементи игре код ученика могу подстакнути и такмичарски дух, те их на тај начин мотивисати да се више посвете наставном садржају. Могу се користити и за припрему ученика за наредне часове. Алат се такође може применити на начин да ученици једни друге уче и подстичу на учење, на пример – израдом квиза на неку тему коју би морали сами обрадити. Велика је предност то што се може користити на било ком уређају које има приступ интернету.

 Приликом израде математичког квиза поводом 50-тогодишњице математичког листа, прошле године, и израде квиза ове године, користили смо алат за израду квизова - „Kahoot“. Желимо да прикажемо колегама квиз и да објаснимо како се користи овај једноставни софтвер.

 Након тога, следи део у ком учесници сами креирају своје квизове и онда их заједно тестирамо. Тиме би полазници обуке били у потпуности обучени за коришћење овог алата у својој учионици.